
CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 19 noiembrie 2014
                  Nr. Plx.  448/2014


A V I Z 

asupra 
propunerii legislative pentru modificarea art.15 alin.(1) lit. b) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate 
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă pentru modificarea art.15 alin.(1) lit. b) din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, trimisă cu adresa nr. Plx. 448/2014 din 22 septembrie 2014, înregistrată sub nr. 4c-11/981 din 23.09.2014.
Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

Senatul a adoptat propunerea legislativă în şedinţa din data de 17 septembrie 2014, în calitate de primă Cameră sesizată.

Obiectul de reglementare este modificarea şi completarea art. 15 alin.(1) lit. b)  din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate. 
În conformitate cu dispoziţiile art. 111 alin. (1) din Constituţia României, republicată, Guvernul, prin adresa cu nr. 974/DRP/23.05.2014, a transmis punctul de vedere prin care nu susţine adoptarea propunerii legislative.

Consiliul legislativ a avizat favorabil propunerea legislativă, cu observaţii şi propuneri, prin documentul înregistrat sub nr. 270/14.03.2014. 
În şedinţa din data de 19 noiembrie 2014, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat actul normativ supus avizării, expunerea de motive, punctul de vedere al Guvernului, precum şi avizul Consiliului Legislativ. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil propunerii legislative.
În raport cu obiectul şi conţinutul reglementării, propunerea legislativă face parte din categoria legilor ordinare.
                               PREŞEDINTE,                                                                             SECRETAR,
                  Bogdan CIUCĂ                                                                Sorin Constantin STRAGEA

                               Alina Grigorescu                                                                                    Ciprian BUCUR

